**ПРОГРАМА ЗА РАЗВИТИЕ**

**НА НЧ“СВЕТЛИНА -1939“ ГР. ПОМОРИЕ ЗА 2024 Г.**

**ОСНОВНА ЦЕЛ:**  
Утвърждаване на читалищната организация в модерна, културно-просветна организация с нови културни, информационни, социални и граждански функции.

**ПОДЦЕЛИ:**

**1.** Търсене на перспективи за ново развитие на Читалището ни – с отговорност към бъдещето, към духовното израстване на младото поколение, към единството и силата на народа ни;   
**2.** Да продължаваме да променяме обликът на читалището си с визия съчетаваща традиции и съвременност; **3.** Да отстояваме ролята му като културно -просветен, образователен и информационене център, както и в място за социални контакти, и като културно средище;  
**4.** Все повече да се превръща в общодостъпно място за хората от местната общност, в което те намират подкрепа, консултация, търсена услуга;

**5.** Да се засили участнието ни в национални и международни партньорства, с цел прилагане на успешни опит и практики, на сродни културни организации;  
**6.** Осъществяване на иновативни идеи и проекти, които да обхващат по-широк кръг участници.

**ЗАДАЧИ:**  
**1**. Предлаганите културни събития да стигат до възможно най- широка аудитория;  
**2.** Да продължи обновяването и модернизирането на библиотечната ни база; да се засилят публичните четения, срещи с писатели и изявени дейци; Библиотеката ни да става все по-привлекателна с новозакупената художествена литература, както за деца, така и за възрастни;   
**3**. Да се засили участието ни в работата по проекти, за осигуряване на външно финансиране за значими читалищни идеи;  
**4.** Да търсим начин учениците да се насочват в дейностите, които предлага читалището ни, за школите по музика, театрално изкуство, приложно изкуство. Тези занимания не са част от учебния процес, а са начин за пълноценното и творческо развитие на младите хора в извънучилищното време;  
**5.**Ефективно да се прилагат мерки за наблюдение и контрол, с цел подобряване на цялостната дейност на читалището;   
**6.** Да се търсят начини за промяна на заплатите на работещите в читалището, за да достигнат ниво, което да отговаря на стандарта на издръжката на живот в страната ни;

**НАПРАВЛЕНИЯ В РАБОТАТА:**

1. Институционално развитие;
2. Работа с местната общност;
3. Участие на читалището в процесите на изграждане на гражданското общество чрез доброволчески инициативи, провеждане на кампании, екологични инициативи;
4. **Стопанска и административна дейност** - регулярни заседания на читалищното настоятелство; провеждане на годишно отчетно събрание, внасане на приетите документи на Председатела но ОС Поморие и Кмета на Община Поморие;

Ремонт на входа към сградата, стълбище, фоае до втория етаж - нова подова настилка;  
 Закупаване на 2 нови компютъра за Интернет центъра;  
 **ОСНОВНИ ДЕЙНОСТИ ПРЕЗ 2024:**

**1. Библиотечна дейност** – тя е основна за читалището ни. Стремежът ни е към промяна на интериора, за да стане по-уютна и привлекателна за читателите. Необходими са усилия за подмяна на табелите на всички библиотечни стилажи. Постоянна задача ще бъде задържане на читателския интерес и повишаване броя на читателите, както и обновяването на книжния фонд;

**2. Любителско творчество** –да привличаме по-голям брой участници в дейностите на школите, съставите, групите, за развиване на музикални, певчески, художествени и сценични умения в съществуващите школи по:   
- изобразително и приложно изкуство;  
- детска музикална школа по пиано и китара;  
- детска куклено-театрална студия “Светулка”;

**3.** **Компютърно и информационно обслужване -** Интернет центърът към читалището да продължава да бъде комуникационен канал, осигуряващ широк достъп до Интернет, който развива уменията на хората от местната общност за използване на информационните технологии в живота им.

**4. Провеждане на празници, тържества, годишнини,** **фестивали**, **чествания или**  работата по културния календар, участия в културния календар на Община Поморие, в съвместни инициативи с други, партниращи организации;

**5.** **Допълнителни дейности** – да се участва с проекти за външно финансиране като водеща, или партнираща организация ;

**6.** **Участия във фестивали, конкурси, гастроли** **- в страната и чужбина**;  
**7.** **Да се търсят и предлагат нови решения за повишаване на знания, умения и подготовка** за професионална реализация, кариерно и личностно развитие, чрез програмите „Учене през целия живот”, ОПРЧР;

**8.** Ще се стремим да запазим водещата роля на читалището като будител на националния дух и самосъзнание на българина, както и да отговаряме на потребностите на нововото време от знания, творчество, култура.

**КУЛТУРНИ СЪБИТИЯ**

**През 2024 г**. предвиждаме събития от местен характер, регионално и национално значение, и такива за международни участия и форуми, традиционни през годините, ако бъдат одобрени, и има финансиране.  
   
**По празничния фолклорен и църковен календар**:  
Бабинден – 21.01;   
Баба Марта – 01.03 в ДГ ”Веселушко”;   
Цветница ;  
Възкресение Христово- 3.05;   
Гергьовден – 6.05;   
Въведение Богородично – 21.11;   
Никулден – 6.12;   
Рождество Христово- 25.12;  
Новогодишен концерт

**Честване на бележити дати и национални събития:**  
  
Рождението на Ботев и Йордановден - 6.01;  
Честване на 3-ти март - 02.03;   
Честване Деня на Ботев и на загиналите за освобождението на България - 2.06 ;   
Световния ден на поезията и детската книга;   
Деня на българската просвета и култура – 24.05;   
Международния ден на музиката – 01.10;   
Деня на Народните будители - 31.10;

**Провеждане на национални и международни форуми, фестивали и участия на такива:**

Национален Тракийски Фолклорен Събор „Гергьовден – м.05 ; 1-ви юни - Международен ден за защита на децата;   
Национален Театрален Фестивал „Сцена край морето“ – 27-29 .06; Поморие;   
Участие на МФИ „Радост на брега” – гр. Созопол, м. 06.  
Участие на ДТС „Светулка” на 2-рия ТФ в САЩ – Чикаго от 30.03- 15.04;   
Участие на Националния фестивал на любителските театри за деца „Вълшебникът театър”в гр. Севлиево- 7.-9.10;   
и др.  
 **Събития от местен характер :**   
Концерти и изложби на възпитаниците от школите на читалището, участия в празници и чествания –коледен и пролетен концерт, при зъвършване на уч. година;  
Провеждане на Летен център за изкуство и култура - АРТ ЛЯТО 2024 от 3.06-3.07;  
Театрална премиера на ДТС „Светулка“- м. март;   
Театрални представления за ученици и деца от ДГ- м. май;   
Гастрол на Държавни Театри на читалищнатани сцена.

**Председател на  
НЧ “Светлина - 1939“ гр. Поморие:  
Динка Генчева Божинова**

Д/К